Kuidas teiega on, kui te peate kirjutama? Kui ei ole "nüüd ma tahan" vaid on "nüüd ma pean". Mida te teete, et need kujud, mis tuleb teravaks mõelda, udu seest  oma nägusid nähtavale hakkaksid pistma? Nad ei taha mulle täna end üldse kätte anda, aga näitlejad ootavad kannatamatult omale sõnu suhu ja tundeid hinge. Ja tähtaeg on... see tähtaeg. Kuidas saab öelda kellelegi, keda ei ole veel olema, et ta kiirustaks ja lubaks end paberi sisse vajutada? Kiiresti. Kiiresti. Kiiresti. Viimasel ajal peab kõike kiiresti tegema. Söö kiiresti, loeng algab. Maga kiiresti, sest öö on jälle liiga lühikeseks kulunud. Mõtle kiiresti, sest sul on ainult tunnike lavaprooviaega.  Reageeri kiiresti, sest muidu paistad sa osavõtmatu. Pea pidu hästi kiiresti, sest varavalges on jälle vaja minna. Ja arva kõige kohta koguaeg midagi. Sul peab olema kõige kohta oma arvamus, sest muidu oled sa analüüsivõimetu. Ole koguaeg kohal. Ole kohal. Ole kohal.